روي مواطن كواليس تجربته مع وحدة مرور مبني سيتي ستارز و رخصة إلكترونية ، وذلك عبر منذ أمان التابع لوزارة الداخلية، مشيراً إلى أنها كانت تجربة رائعة في استخراج محرر رسمي من وحدة مرور، وذلك لقلة الوقت الذى تم استغراقه.
وعن استخراج رخصة إلكترونية قال المواطن عبر الفيس بوك:"تجربتي النهاردة لوحدة المرور الالكترونية سيتي ستارز الجديدة VIP أمان كنت رايح اشتري حاجات من سيتي ستارز وأنا بركن في الجراج لقيت مكتب وحدة المرور الالكتروني وكان فاضي قولت لما اسأل بالمرة إيه الأوراق والإجراءات المطلوبة قالي يافندم البطاقة ورخصه العربية والرسوم فقط"
وأضاف المواطن:" طبعا مش مصدق قولت طيب ما اجدد وأخوض التجربة لأن فاضل علي الرخصة أيام وتخلص وفعلا طلب الطفاية والرخصة والبطاقة وراح فحص العربية ورفع البصمة وأداني الورقة ورحت علي المكتب دفعت ٢٩٠ + ٥٧٠ جنيه بس كدا والفحص فعلا ما اخدش ٥ دقايق أيوة بجد ٥ دقايق".
استخراج رخصة إلكترونية
وتابع المواطن:" رخصة إلكترونية طلعت في نفس المبني في سيتي ستارز الدور ٧ مكان شيك ومنظم ومكيف حاجة بجد ما شاء الله تفرح وأشكال وابتسامة الموظفين وتعاملهم راق تدخل علي الريسبشن وتديهم الرخصة والبطاقة ويفحصوا الرخصة لو عليها غرامات بتدفعها وأنت واقف في لحظتها. وبعدها تروح تسحب رقم وتنتظر والانتظار ما اخدش دقيقتين وتلاقي رقمك جه، تروح تقعد من الموظف وتدفع الرسوم كلها وأنت قاعد ومستريح وتروح تقعد تستريح لحد ما يطبعوا لك الرخصة الجديدة وبس كدا. يعني الموضوع كله ما اخدش نص ساعة تقريبا".
وأردف المواطن: "احب اشكر رئيس الوحدة واحب اشكر المقدم محمد سامي والمهندس أحمد حسام، والله يا جماعة مصر بتتغير فعلا ومكان بصراحة تحفة ومنظم وفاضي ومكيف انسي جو المرور بتاع زمان ده نهائ والأيام اللي بتضيع هناك بين ملفات وورق وشهادة مخالفات وتصوير ورسوم هنا وهناك ده غير الموظفين وتعاملهم الراقي كلهم شباب ولبسين بدل والله حاجه تشرف ".